A döntőre Katar fővárosában, Dohában, a Khalifa Nemzetközi Stadionban kerül sor. A stadion helyszíne volt korábban a 2011-es Ázsia-kupa több mérkőzésének, beleértve a döntőt is, illetve rendeznek itt mérkőzéseket a 2022-es világbajnokság során is. Eredetileg a torna egyik elődöntőjét, bronzmérkőzését és a döntőt is a Dohában a világbajnokságra épülő új, 45000-es Városi stadionban rendezték volna meg, azonban annak átadását 2020 elejére tolták a kivitelezők, így kapta meg a klubvilágbajnokság döntőjének rendezését a Khalifa Nemzetközi Stadion.